- Hindi News
- National
- जिले में 2 यूनिवर्सिटी का निर्माण कार्य जल्द होगा शुरू, किसान मरीज और छात्रों को मिलेगी सुविधा
जिले में 2 यूनिवर्सिटी का निर्माण कार्य जल्द होगा शुरू, किसान-मरीज और छात्रों को मिलेगी सुविधा
मेडिकल यूनिवर्सिटी
इंजीनियरिंग कॉलेज
बागवानी विवि
बस स्टैंड
बजट में ये मिला करनाल को
कंसल्टेंट नियुक्ति को टेंडर कॉल
70 लाख से बनेगा फर्नीचर
जमीन भी नहीं हो पाई ट्रांसफर
जिले में शुरू प्रोजेक्टों की रियलिटी
अक्टूबर तक हो जाएगा तैयार
50 से 60 पैसे किया प्रति यूनिट सरचार्ज
हरियाणाप्रदेश का बजट सोमवार को आया, लेकिन बजट में जिले के जो महत्वपूर्ण प्रोजेक्ट शामिल किए गए हैं, उनकी घोषणा पहले ही हो चुकी है। हालांकि बजट में जिले के लोगों को मेडिकल और बागवानी यूनिवर्सिटी की सुविधा मिली है। आम बजट में प्रदेश में 15 आईटीआई खोलने की बात कही गई, इनमें घरौंडा का नाम शामिल होना तय है, क्योंकि सरकार यहां आईटीआई की घोषणा पहले ही कर चुकी है। 100 गांवों में वाई-फाई की सुविधा मुहैया करना भी महत्वपूर्ण है। हालांकि करनाल के ऊंचा समाना गांव को पहेल की वाईफाई कर दिया है। वहीं करनाल में बागवानी यूनिवर्सिटी बनाने से युवाओं को कृषि के प्रति अग्रसर करने में सहायता मिलेगी। करनाल से 15 किलोमीटर दूर महाराणा प्रताप के नाम से बागवानी यूनिवर्सिटी को बजट में शामिल किया गया है।
मेडिकलयूनिवर्सिटी से खुलेंगे शिक्षा के अवसर
सरकारने सीएम सिटी के लोगों को स्वास्थ्य के प्रति सजग रहने का तोहफा दिया है। यहां कल्पना चावला राजकीय मेडिकल कॉलेज की नई बिल्डिंग में अस्पताल शिफ्ट करने के साथ ही एमबीबीएस के दाखिले होंगे। कुटेल में बनने वाली मेडिकल यूनिवर्सिटी भी युवाओं के लिए लाभकारी होगी। इसमें 750 बैड का अस्पताल होने से लोगों को इलाज के लिए भटकना नहीं पड़ेगा।
} कुटेल स्थित मेडिकल यूनिवर्सिटी में 750 बैड का अस्पताल।
} महाराणा प्रताप के नाम से बागवानी विश्वविद्यालय।
} बिजली की प्रति यूनिट 50 से 60 पैसे सरचार्ज किया।
} गांवों में वाई-फाई की सुविधा।
मेडिकल यूनिवर्सिटी का निर्माण कार्य भी शुरू नहीं हो पाया है। अभी तक कंसल्टेंट की नियुक्ति भी नहीं हुई है। पीडब्ल्यूडी के एक्सईएन योगेश मेहरा के अनुसार मेडिकल यूनिवर्सिटी बनाने के लिए कंसल्टेंट नियुक्त करने के लिए टेंडर कॉल किए हैं। कंसल्टेंट से ड्रॉइंग एस्टीमेट तैयार कराया जाएगा। मेडिकल यूनिवर्सिटी की दीवार बन गई है। सड़क बनाने के लिए मंजूरी मिल गई है। इसके लिए जमीन एक्वायर करनी है।
पीडब्ल्यूडी बीएंडआर के एक्सईएन योगेश मेहरा के अनुसार नीलोखेड़ी में राजकीय इंजीनियरिंग कॉलेज के लिए 70 लाख रुपए के फर्नीचर की स्वीकृति मिल गई है। गुरु ब्रह्मानंद पॉलीटेक्निक कॉलेज में ही इसे चलाया गया है। इससे भले ही छात्रों को सुविधा मिलेगी, लेकिन इसके तैयार होने का इंतजार बना हुआ है।
अंजनथली गांव की 18 एकड़ पंचायती जमीन में बागवानी विश्वविद्यालय बनेगा। हालांकि अभी तक पंचायत से विवि के नाम जमीन भी ट्रांसफर नहीं हो पाई है, जबकि सरकार ने इस विवि के लिए 50 करोड़ रुपए का बजट सेंक्शन किया है। बागवानी विभाग के डीएचओ डॉ. मदनलाल ने बताया कि बागवानी विश्वविद्यालय के नाम जमीन ट्रांसफर करने के लिए पंचायती राज विभाग के डायरेक्टर को पत्र भेजा हुअा है।
करनाल में जीटी रोड के किनारे इंद्री रोड पर 30 एकड़ जमीन पर अंतरराज्यीय बस स्टैंड का निर्माण चल रहा है। पहले फेज में सिक्स-वे बस स्टैंड बनेगा, जिस पर साढ़े 6 करोड़ खर्च होंगे। पीडब्ल्यूडी विभाग के एक्सईएन योगेश मेहरा का दावा है कि इसी साल अक्टूबर तक सिक्स-वे बस स्टैंड का निर्माण पूरा हो जाएगा। 12-वे का बस स्टैंड पीपीपी मोड के तहत तैयार होगा।
बजट में यूनिट पर लगने वाला सरचार्ज 50 से 60 पैसे कर दिया है। निगम पहले स्लैब के मुताबिक 70 से 80 पैसे प्रति यूनिट सरचार्ज लेता रहा है, 500 यूनिट तक प्रति यूनिट 70 पैसे और 501 से ज्यादा यूनिट पर 80 पैसे सरचार्ज लगता था, अब यह स्लैब 50 से 60 पैसे कर दिया है। जिले में तीन लाख 78 हजार उपभोक्ता हैं। यूनिट के सरचार्ज कम होने पर कुल उपभोक्ताओं को बिल के रूप में हर माह औसतन 22 लाख रुपए का फायदा हुआ है। उनका बिल कम आएगा, जो उपभोक्ताओं को बड़ी राहत है।
tgl_Latn sot_Latn hin_Deva hin_Deva kas_Deva mag_Deva hin_Deva kas_Deva awa_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva